Fundaziun Nairs Scuol
Il center da l'Engiadina bassa per l'art contemporan

Purtret
La fundaziun Nairs realisescha exposiziuns davart l'art contemporan naziunal ed internaziunal e pussibilitescha ad artistas ed ad artists in segiurn da lavur che stat en il rom d'in program "Artists in Residence". A Nairs lavuran ed abitan a medem temp fin a diesch artistas ed artists.

En sia funcziun sco center cultural per la lavur culturala regiunala tematisescha la fundaziun Nairs ultra da quai l'identitad da l'Engiadina e la vita culturala da la Rumantschia.

La collisiun da chaussas regiunalas cun chaussas internaziunalas reflectescha gia la sedia da la fundaziun Nairs: Dal stabiliment da cura istoric ch'è vegnì construì a partir da l'onn 1864 occupa la fundaziun l'anteriura chasa per far bogns da l'onn 1913. Ensemen cun l'anteriur hotel Scuol Palace ed ensemen cun la bavetta è la chasa per far bogns ina perditga impurtanta da l'istorgia dal turissem da l'Engiadina bassa.